
A tudományos diákköri dolgozatom megírását során fontosnak tartottam megvizsgálni egy már régóta fennálló villamos energiaszállítással kapcsolatos probléma vagy tévhit megvizsgálást.
A szabadvezetékekkel kapcsolatban, feltalálásukat követően folyamatosan felmerültek bizonyos megválaszolatlan kérdések, és ezek közül a leggyakrabban felmerülő kérdés azok élettani hatása.
A dolgozatom alkalmával igyekszem bemutatni a szabadvezetékek tulajdonságait, és tulajdonságaira alapozva áttekinteni a szabványok és a kormányrendeletek által előírt létesítési és működési körülményeit.
Ezen esetre vonatkozó törvények és rendeletek egyértelműen meghatározzák az ilyen típusú energiaszállító rendszerek működésének körülményeit, azonban a mérnöki tervezéselméletben bizonyos területen – középfeszültségű rendszerekkel kapcsolatos tervdokumentációkban – az élettani hatások nem kapnak kiemelt figyelmet.
A dolgozat során általam, kidolgozásra kerül egy számítási eljárás az ilyen típusú rendszerek vizsgálatához, amely a szükséges szabványok és típustervek ismerete mellett mutatja be egy kiválasztott tartószerkezettel, bizonyos anyagi tulajdonságokkal rendelkező szabadvezeték legnagyobb térerősségének meghatározást.
A számítási eljárás egy matematikai szoftver segítségével automatizálásra kerül, amelyből következően alkalmazhatóvá válik az eltérő paraméterekkel rendelkező speciális elrendezésekre is.
A dolgozat befejezése során megállapításra kerül a szabadvezetékek tényleges élettani hatására vonatkozó következtetés, amely alapján elmondhatjuk miért fontos vagy éppen miért nem fontos odafigyelnünk erre. Továbbá megállapításra kerül, hogy a módszer alkalmazható a vizsgált szabadvezeték elrendezéstől eltérő esetekben is.



